jkorsvik/nowiki_second_scrape_merged huggingface dataset:
Wenche Kvamme

Wenche Kvamme (født 19. juni 1950 i Bergen, død 9. mars 2019) var en norsk skuespiller.


== Utdanning og karrière ==
Kvamme ble utdannet ved Statens Teaterhøgskole i 1977. Hun debuterte i Dantons død av Georg Büchner på Nationaltheatret i 1977, i rollen som «borgerinne Bouffon». I 1978 medvirket hun i Edvard Hoems Musikken gjennom Gleng på samme scene. Hun var ansatt ved Den Nationale Scene 1978–1994, bortsett fra 1981–1982 da hun var ved Hålogaland Teater. Senere var Kvamme aktiv ved Bergen-scenene Ole Bull Teater og Logen Teater. Hun var en frodig karakterskuespiller som spilte i stykker som Shirley Valentine, Jeppe paa Bierget, En utstoppet hund, Hellemyrsfolket, Jan Herwitz og Skjærgårdsflørt.
Kvamme hadde sentrale roller i blant annet Tolvskillingsoperaen, Bruredansen og Spelemann på taket. Hun gjestet i 1996 Nationaltheatret i Endelig ung av Christian Giudicelli. Kvamme hadde gjennomgangsroller i TV-seriene Offshore (1996–2000) og Holms (2002–2003).


=== Opptredener ===
Film
1986 – Blackout

1997 – MendelFjernsyn1978 – Ripsvin og reinlender (fjernsynsteateret)
1991 – Fedrelandet (miniserie)
1995 – Jakten på Mauritius (miniserie)
1997 – Mot i brøstet (episoden «Påtrengende slektninger»)
1998 – Karl & Co (episoden «Møter veggen»)
1996–2000 – Offshore
2002 – Lekestue (miniserie)
2002–2003 – HolmsScene (utdrag)1977 – Dantons død av Georg Büchner, Nationaltheatret
1978 – Godspell av Stephen Scwartz og John-Michael Tebelak, Den Nationale Scene
1982 – Gullivers siste reise av Klaus Hagerup, Hålogaland Teater
1994 – Sanne venner av Alan Ayckbourn, Riksteatret
1998 – Høysåte av Carmen de la Nuez, Oslo Nye Teater
2004 – Maksvær med vinskvett av Rolf Losnegård, Sogn og Fjordane Teater
2010 – Mysteriet i Pepperkakebyen av Irene Ahnèll, Lars Sveinung Lid og Yngve Dyvik, Kulturoperatørene og Krabatene Teaterkompani
2016 – Spellemann på taket av Sheldon Harnick, Joseph Stein og Jerry Bock, Den Nationale Scene
2017 – Jeppe på Bjerget av Ludvig Holberg, Den Nationale Scene
2017 – Inger, Den Nationale Scene
2018 – Kristin Lavransdatter av Sigrid Undset, Den Nationale Scene
2018 – Arv og miljø av Vigdis Hjorth, Den Nationale Scene


== Utmerkelser ==
I 1990 mottok Kvamme Bergen Teaterforenings Pernillestatuett.


== Privat ==
Kvamme drev i flere år vertshus på øyen Stormolla i Lofoten. Hun døde av kreft 9. mars 2019.


== Referanser ==


== Eksterne lenker ==
(en) Wenche Kvamme på Internet Movie Database 
(no) Wenche Kvamme hos Sceneweb 
(en) Wenche Kvamme på Discogs 
(no) Wenche Kvamme på Rockipedia 
Wenche Kvammes profil hos Den Nationale Scene
Wenche Kvammes profil hos Sceneweb
«En stjerne har sluknet på DNS» – Minneord av Agnete Haaland, teatersjef ved Den Nationale Scene
Tone Bleie

Tone Bleie (født 26. mai 1957) er en norsk samfunnsforsker og professor ved Senter for fredsstudier  Universitetet i Tromsø.
Hun er dr. philos. i sosialantropologi fra Universitetet i Bergen. Hun har jobbet som forsker, rådgiver og bistandsadministrator ved Chr. Michelsens Institutt, Redd Barna og UN ESCAP.


== Bibliografi ==
(no) Publikasjoner av Tone Bleie i forskningsdokumentasjonssystemet CRIStin
2005 – Tribal Peoples, Nationalism and the Human Rights Challenge" – Omfattende studie av Adivasis i Bangladesh og av etniske konflikter i Himalaya regionen.
Passe gal

Passe gal er det femte albumet av Bjørn Eidsvåg, utgitt i 1983 på Kirkelig Kulturverksted. Alle tekstene og all musikken er av Eidsvåg. Plata ble gjennombruddsalbumet for Bjørn Eidsvåg, noe særlig melodien «Eg ser» bidro til. På samlealbumet De beste fra 2009 forteller Eidsvåg at sangen «Eg ser» ble laget da han skulle holde preken på en gudstjeneste på Lier sykehus. Han skrev denne sangen i all hast, og da han sang den for menigheten der for første gang, merket han at det var en spesiell sang. Ellers produserte albumet Passe gal sterke sanger som «Håveprat» og «En dag», sanger som Eidsvåg har brukt på samlealbum og konserter. 


== Sporliste ==
«Lev og la leve» 2:46
«Du og eg» 4:04
«Passe gal» 3:53
«Klovnar» 5:07
«En dag» 4:31
«Håveprat» 3:52
«Tenk om» 2:46
«Fredsdans» 2:27
«Snill gutt» 3:11
«Bruk deg» 4:02
«Eg ser» 3:48Samlet spilletid er 40:27


== Andre medvirkende ==
Freddy Lindquist – gitar
Iver Kleive – tangenter
Sveinung Hovensjø – bass
Svein Christiansen – trommer
Altsaksofon på «Håveprat» Knut Riisnæs (solist) og Johan Bergli
Tenorsaksofon: Rune Nicolaysen
Barytonsaksofon: Nancy Sandevoll
Gitarsolo på «Snill gutt»: Kjell Larsen
Trompet på «Passe gal» og flygelhorn på «Bruk deg»: Fred Nøddelund
Medsangere på «Fredsdans»: 60 konfirmanter fra Røyken
Kor: Hege Schøyen, Kari Gjærum, Svein Gundersen, Håkon Iversen.
Innspilt ved Bengt Eriksen i Ny York Studio, Oslo mars 1983. Produsent: Erik Hillestad.


== Utgivelser ==
1983 LP/MC Kirkelig Kulturverksted FXLP40
1992 CD Kirkelig Kulturverksted FXCD40


== Kilder ==
http://www.bjoerneidsvaag.no/side.php?iId=28


== Eksterne lenker ==
(en) Passe gal på Discogs 
(en) Passe gal på MusicBrainz 
(en) Passe gal på Spotify
Missourisynoden

Missourisynoden (LCMS, Lutheran Church – Missouri Synod) er et evangelisk-luthersk kirkesamfunn i USA. Missourisynoden ble etablert av tyske gammellutherske innvandrere på 1800-tallet, og er i dag med sine 1,8 millioner medlemmer det nest største lutherske kirkesamfunnet i USA, etter Evangelical Lutheran Church in America. Teologisk har samfunnet hatt et konservativt syn på Bibelen og den lutherske bekjennelsen i Konkordieboken. Allikevel har det under de senere år forekommet indre splittelser mellom dem som ønsker en strengere tolkning av den lutherske bekjennelsen, og mer moderate eller reformvennlige grupper.
Mer konservative lutherske grupperinger som f. eks. Wisconsinsynoden har kritisert Missourisynoden fremfor alt for en slapp praksis i spørsmålet om kirkefellesskap, og for å tillate grupper innfor samfunnet som avviker fra den lutherske læren.
Concordia Lutheran Conference og Lutheran Churches of the Reformation er mindre, sterkt konservative lutherske samfunn med røtter i LCMS.


== Utdannelsesinstitusjoner ==
Kirkesamfunnet driver to presteseminarer, Concordia Seminary i St. Louis, Missouri, og Concordia Theological Seminary i Fort Wayne, Indiana. Dessuten driver LCMS et universitetssystem, Concordia University, med college på flere plasser i USA. 


== Presidenter ==
1847–1850 Carl Ferdinand Wilhelm Walther
1850–1864 Friedrich Conrad Dietrich Wyneken
1864–1878 Carl Ferdinand Wilhelm Walther
1878–1899 Heinrich Christian Schwan
1899–1911 Franz August Otto Pieper
1911–1935 Friedrich Pfotenhauer
1935–1962 John William Behnken
1962–1969 Oliver Raymond Harms
1969–1981 Jacob Aall Otteson Preus
1981–1992 Ralph Arthur Bohlmann
1992–2001 Alvin L. Barry
2001–2001 Robert T. Kuhn
2001–2010 Gerald B. Kieschnick
2010-idag Matthew C. Harrison


== Eksterne lenker ==
(en) Offisielt nettsted 
(en) Lutheran Church-Missouri Synod – kategori av bilder, video eller lyd på Commons
Ris (Oslo)

Ris er et boligstrøk i bydel Vestre Aker. Det ligger nord for Vinderen og har fått navn etter Ris gård. Holmenkollbanen har et stoppested her, Ris stasjon, som ligger inntil Ris kirke på Holmenkollbanen.
Ris ungdomsskole og Ris skolevei, som skolen ligger i, ligger på Vinderen.


== Beliggenhet ==
Ris grenser til Vinderen i sørøst, Slemdal i nord, og Grimelund i vest.


== Eksterne lenker ==
(en) Ris, Oslo – kategori av bilder, video eller lyd på Commons
Overseas Shipholding

Overseas Shipholding Group, Inc. NYSE: OSG er et børsnotert tankskipselskap i USA. I april 2022 var selskapet det fjerde største tankskipselskapet i verden.OSG har kontorer i Athen, Houston, London, Manila, Newcastle, New York, Philadelphia, Quebec, Singapore og Tampa med nesten 4000 sjø- og landbaserte ansatte.


== Referanser ==


== Eksterne lenker ==
(en) Offisielt nettsted 
(en) Overseas Shipholding Group – kategori av bilder, video eller lyd på Commons 
(en) Overseas Shipping Group – List of ships
Trento erkebispedømme

Trento erkebispedømme er et av Italias 42 metropolitanbispedømmer. Dets areal er siden 1964 sammenfallende med den politiske provinsen Trento. Sammen med suffraganbispedømmet Bolzano-Brixen utgjør det kirkeprovinsen Trento, som er sammenfallende med den autonome regionen Trentino-Syd-Tirol.
Trento bispedømme er spesielt kjent for Trient-konsilet, som fant sted her mellom 1545 og 1563.

Trento bispedømme ble grunnlagt i Trento (tysk Trient) ikke senere enn på 300-tallet. Biskopen fikk i 1004 grevskapene Trient (dvs. landskapet Trentino) og Bozen (italiensk Bolzano) i gave fra den tysk-romerske keiseren Henrik II. Biskopen var dermed blitt fyrstbiskop med verdslig makt over sitt eget høystift, bare underlagt keiseren. Keiser Konrad II bekreftet i 1027 privilegiene ved også å gi grevskapet Vinschgau (Val Venosta) til fyrstbiskopen av Trento. På dette tidspunktet var dermed fyrstbiskopens verdslige territorium større enn selve bispedømmet, siden Vinschgau på det kirkelige plan lå under Chur bispedømme. I løpet av middelalderen ble Trento mer og mer avhengig av grevene av Tirol, som var bispedømmets fogder fra 1206. Fyrstbiskopen mistet etter hvert både Vinschgau, Bozen og deler av Trentino til grevene. Da bispedømmet ble sekularisert i 1803, falt også det resterende territoriet til Tirol. Fyrstetittelen gikk over på Østerrikes erkehertug.
Mens bispedømmet hørte til patriarkatet Aquileias kirkeprovins gjennom hele middelalderen, var det immediat fra 1772 til 1825, og igjen fra 1920 til 1964. I mellomtiden lå det under Salzburg erkebispedømme. 14. juni 1929 ble Trento bispedømme opphøyet til erkebispedømme. 1964 ble de nordlige, tysktalende sognene rundt Bolzano (Bozen) overført til Bolzano-Brixen bispedømme, mens de ladinsktalende sognene i Fassadalen gikk motsatt vei. Samtidig ble Trento erkebispedømme opphøyet til metropolitanbispedømme (over Bolzano-Brixen).


== Eksterne lenker ==
Offisielt nettsted 
(en) Roman Catholic Archdiocese of Trento – kategori av bilder, video eller lyd på Commons
David Batra

David Chandra Batra (født 29. november 1972 i Lund) er en svensk komiker og skuespiller med indiske røtter.


== Biografi ==
Han gikk på gymnaset på Katedralskolan i Lund og utdannet seg deretter til siviløkonom. Sin debut som standupkomiker fikk han i oktober 1994 på Kramer i Malmö. Han er gift med den svenske  høyre-politikeren Anna Kinberg Batra. Sammen har de datteren Elvira.
Batra er mest kjent fra TV-programmene Räkfrossa og Kvarteret Skatan. Det siste var en programserie med sketsjer som utspilte seg blant innbyggere i en svensk forstad. Han deltar også ofte i radioprogrammet På minuten som et av fire panelmedlemmer. Våren 2008 ledet han SVT:s Morgonsoffan sammen med Petra Mede.
I 2005 debuterte han som forfatter med bokutgivelsen Vän av ordning, der han har klippet ut og kommentert leserbrev.
I den andre sesongen av I kveld med Ylvis tok David Batra rollen som sidekick. Batra overtok etter Calle Hellevang-Larsen, som hadde medvirket i første sesong.
I 2020 hadde et TV-opptak av hans standup-forestilling Elefanten i rummet premiere på strømmetjenesten Netflix.


== Filmografi (utvalg) ==


=== Spillefilm ===
2007 – Beck - I Guds navn – seminarleder
2002 – Livet i 8 bitar – ekspeditør på nærbutikk


=== TV ===
2020 – Elefanten i rummet (standup-show)
2012 – I kveld med Ylvis – sidekick
2007 – Tusenbröder – tolltjenestemann
2003–06 – Kvarteret skatan – forskjellige roller (26 episoder, TV-serie)
2003 – Robins – gjest (1 episode, TV-serie)
2003 – 100 höjdare – De sämsta idéerna – gjest (1 episode, TV-serie)


== Referanser ==


== Eksterne lenker ==
Offisielt nettsted 
(en) David Batra – kategori av bilder, video eller lyd på Commons 
Vad hände sen? David Batra Om studier og studentliv
(en) David Batra på Internet Movie Database 
(no) David Batra hos Filmfront 
(sv) David Batra i Svensk Filmdatabas 
(fr) David Batra på Allociné 
(en) David Batra hos Rotten Tomatoes 
(en) David Batra hos The Movie Database 
(en) David Batra hos Behind The Voice Actors
Kirkeregionen Triveneto

Kirkeregionen Triveneto er den største og nordligste av Italias 16 kirkeregioner. Den består av fire kirkeprovinser og 15 bispedømmer. Triveneto har 6 925 000 innbyggere og et areal på 40 439 km², fordelt over 3525 sogn.
Kirkeregionens president (per 2012) er patriarken av Venezia, Francesco Moraglia. Erkebiskopen av Trento, Luigi Bressan, er visepresident. Biskopen av Concordia-Pordenone, Giuseppe Pellegrini, er sekretær. 
Kirkeregionen er oppkalt etter den «historiske» landskapsbetegnelsen Triveneto.


== Struktur ==
I den følgende oversikten er kirkeprovinsene fremhevet i fet og metropolitanbispedømmer i kursiv.

Kirkeprovinsen Gorizia:
Gorizia erkebispedømme
Trieste bispedømme
Kirkeprovinsen Trento:
Trento erkebispedømme
Bolzano-Brixen bispedømme
Kirkeprovinsen Udine:
Udine erkebispedømme
Kirkeprovinsen Venezia:
Patriarkatet Venezia
Adria-Rovigo bispedømme
Belluno-Feltre bispedømme
Chioggia bispedømme
Concordia-Pordenone bispedømme
Padova bispedømme
Treviso bispedømme
Verona bispedømme
Vicenza bispedømme
Vittorio Veneto bispedømme
Triveneto

Triveneto (eller Tre Venezie) er et historisk landskapsnavn som omtrent betegner dagens tre regioner i det nordøstlige Italia, nemlig Friuli-Venezia Giulia, Trentino-Syd-Tirol og Veneto.
Navnet betyr «De tre Venezier» og henspiller på tre landskap:

Venezia Euganea eller Venezia Propria («det egentlige Venezia»), dvs. Veneto samt Friuli;
Venezia Giulia («det juliske Venezia»), dvs. Fiume, Gorizia, Istria, Trieste; og
Venezia Tridentina («det trentinske Venezia»), dvs. Trentino-Syd-Tirol.Navnene stammer fra 1860-tallets irredentisme i Italia, som prøvde å skaffe en felles nasjonalfølelse i de italiensktalende landene, men som også gjorde krav på flere ikke-italiensktalende områder. Sånn sett inneholder navnene også en god del historieforfalskning, siden «Venezia Giulia» og «Venezia Tridentina» aldri hadde hørt til Venezia. Inntil 1919 var begge disse områdene østerrikske: «Venezia Tridentina» som den sydlige delen av fyrstegrevskapet Tirol, «Venezia Giulia» som kronlandet Küstenland. Italiensktalende utgjorde en minoritet i begge landskapene. (I «Venezia Tridentina» var majoriteten tysktalende; i «Venezia Giulia» snakket de fleste innbyggerne slavisk, dvs. slovensk eller kroatisk.) Etter første verdenskrig ble begge områdene slått til Italia og utsatt for en hensynsløs italienisering. Etter andre verdenskrig måtte Italia på sin side avstå store deler av «Venezia Giulia» til Jugoslavia.
Betegnelsen Triveneto er ikke lenger i utstrakt bruk. Blant annet oppfattes det som støtende av de ikke-italienske språkgruppene i området. Siden Friulia-Venezia Giulia, Trentino-Syd-Tirol og Veneto utgjør en felles kirkeregion, har imidlertid denne navnet Triveneto.
Heathen (album)

Heathen er et studioalbum fra David Bowie fra 2002.   Det ble lansert 11. juni 2002. For første gang siden Scary Monsters (and Super Creeps) samarbeider han med Tony Visconti under produksjonen. Albumet solgte to millioner eksemplarer på verdensbasis.
Bowie hadde opprinnelig tenkt å slippe et album i 2000/2001 kalt «Toy».  Albumet skulle inneholde noen nye sanger – samt mindre kjente sanger fra 60-tallet.  En del av sangene fra dette albumet, som aldri ble utgitt, er med på Heathen. Albumet inneholder tre cover versjoner: «Cactus» av The Pixies; «I've Been Waiting for You» av Neil Young; og «I Took a Trip on a Gemini Spaceship» av the Legendary Stardust Cowboy.


== Singler ==
Det ble gitt ut tre singler knyttet til albumet.

«Slow Burn» kom 3. juni 2002 med et par sanger som ikke kom med på albumet og et par nyinnspillinger av sanger fra 60-tallet.
«Everyone Says ’Hi’» kom ut 16. september 2002 med sanger som ikke kom med på albumet, og nyinnspillinger av sanger fra 60-tallet.
«I've Been Waiting for You» kom ut i oktober i Canada.


== Sporliste ==
«Sunday» (Bowie) – 4:45
«Cactus» (Black Francis) – 2:54
«Slip Away» (Bowie) – 6:05
«Slow Burn» (Bowie) – 4:41
«Afraid» (Bowie) – 3:28
«I've Been Waiting for You» (Neil Young) – 3:00
«I Would Be Your Slave» (Bowie) – 5:14
«I Took a Trip on a Gemini Spaceship» (Norman Carl Odom) – 4:04
«5:15 The Angels Have Gone» (Bowie) – 5:00
«Everyone Says 'Hi'» (Bowie) – 3:59
«A Better Future» (Bowie) – 4:11
«Heathen (The Rays) »  (Bowie) – 4:16
«Wood Jackson» (Ekstraspor på den japanske utgivelsen)


== Andre utgivelser ==
CD’en har blitt utgitt i et begrenset opplag med følgende bonusspor:

«Sunday» (Moby Remix) – 5:09
«A Better Future» (Remix by Air) – 4:56
«Conversation Piece» (skrevet i 1969, innspilt i 1970, nyinnspilt i 2000) – 3:51
«Panic in Detroit» («outtake» fra en innspilling i 1979) – 2:57


== Musikere ==
David Bowie: Vokal, Keyboard, Gitarer, Saksofon, Stylofon, Bagrunnsvokal, Trommer
Tony Visconti: Bass, Gitarer, Fløyter, Strengearrangementer, Bakgrunnsvokal
Matt Chamberlain: Trommer, Loop Programmering, Perkusjon
David Torn: Gitarer, Guitar Loops, Omnichord
The Scorchio Quartet
Greg Kitzis: første fiolin
Meg Okura: andre fiolin
Martha Mooke: Viola
Mary Wooten: Cello
Carlos Alomar: Gitar
Sterling Campbell: Trommer og Perkusjon
Lisa Germano: Fiolin
Gerry Leonard: Gitar
Tony Levin: Bass
Mark Plati: Gitar og Bass
Jordan Rudess: Keyboard
The Borneo Horns: Lenny Pickett, Stan Harrison, Steve Elson
Kristeen Young: Vokal og Piano
Pete Townshend: Gitar (på «Slow Burn»)
Dave Grohl: Gitar (på «I've Been Waiting for You) »


== Plasseringer ==
Album

Singel


== Eksterne lenker ==
(en) Heathen på Discogs 
(en) Heathen på MusicBrainz 
(en) Heathen på Spotify 
(en) Heathen på AllMusic
Live in NYC 12/31/92

Live in NYC 12/31/92 er et konsertalbum fra Pearl Jam, utgitt i mai 2006. Albumet består av innspillingen av konserten i The Academy Theater i New York City nyttårsaften 1992. Albumet ble trykket opp i et begrenset antall, og gitt som bonus til alle som forhåndsbestilte albumet Pearl Jam fra bandets nettsted innen en fastsatt dato.


== Sporliste ==
«Speed Wash»  (Stone Gossard, Jeff Ament, Mike McCready, Dave Krusen, Eddie Vedder)
en raskere version av «Wash»
«Sonic Reducer» (Gene O'Connor, David Thomas)
«Why Go» (Vedder, Ament)
«Even Flow» (Vedder, Gossard)
«Alone» (Dave Abbruzzese, Ament, Gossard, McCready, Vedder)
«Garden»  (Vedder, Gossard, Ament)
«Daughter» (Abbruzzese, Ament, Gossard, McCready, Vedder)
«Dirty Frank» (Vedder, Gossard, Ament, McCready, Abbruzzese)
«Oceans»  (Vedder, Gossard, Ament)
«Alive» (Vedder, Gossard)
«Leash» (Abbruzzese, Ament, Gossard, McCready, Vedder)
«Porch» (Vedder)


== Kilder ==
Albumet på Discogs


== Eksterne lenker ==
(en) Live in NYC 12/31/92 på MusicBrainz
Patriarkatet Venezia

Patriarkatet Venezia er et av Italias 42 metropolitanbispedømmer og et av den romersk-katolske kirkens totalt seks gjenværende patriarkater. Siden den forrige patriarken av Venezia, Angelo Scola, den 28. juni 2011 ble utnevnt til ny erkebiskop av Milano, var patriarkatssetet vakant fram til Francesco Moraglia ble utnevnt 31. januar 2012.


== Historie ==
774 ble Venezia bispesete. Biskopen hadde sin residens og sin katedral på øya Olivolo i Venezias bydel Castello. Bispedømmet het derfor opprinnelig Olivolo bispedømme og (fra 1074) Castello bispedømme.
Etter at patriarken av Aquileia nova («det nye Aquileia») hadde flyttet sin residens fra Grado til Venezia i 1156, hadde byen derfor to biskoper. Denne tilstanden ble avsluttet med opphevelsen av patriarkatet Aquileia nova i 1451. Patriarktittelen ble etter dette overført på Venezias biskop.
Tre av Venezias patriarker har blitt valgt til paver, nemlig Pius X, Johannes XXIII og Johannes Paul I.


== Se også ==
Liste over patriarker av Venezia


== Eksterne lenker ==
Offisielt nettsted 
(en) Roman Catholic Patriarchate of Venice – kategori av bilder, video eller lyd på Commons
Marg (tidsskrift)

MARG er et tidsskrift om kultur, samfunn og forskning. Det er utgitt i Tromsø, og er det eneste norske allmennkulturelle tidsskrift utgitt utenfor Oslo.
Tidsskriftet ble startet i 2007 og kom ut med tre nummer første år, og er tiltenkt fire nummer per år. Det er valgt ut av Norsk kulturråd til den nye innkjøpsordningen for tidsskrift. I tillegg til artikler, reportasjer og intervjuer inneholder Marg også fargefotografier og tegneserier.
Bladet utgis på eget forlag av Margmedia.


== Utgitte nummer ==
1-07 – tema: Religion
2-07 – tema: Kunst
3-07 – tema: Arktis
1-08 – tema: Kunnskap
2-08 – tema: Russland
3-08 – tema: Hav
4-08 – tema: Mat
1-09 – tema: Kriser


== Eksterne lenker ==
Margmedia.no
Single Video Theory

Single Video Theory er en musikkfilm lagd av Pearl Jam. Filmen kom på 2.-plass på US Top Music Videos.


== Sporliste ==
All informasjon tatt fra All Music Guide.
"All Those Yesterdays"
"Faithfull"
"Brain of J."
"Given to Fly"
"No Way"
"MFC"
"Wishlist"
"In Hiding"
"Low Light"
"Do the Evolution"


== Personell ==
Jeff Ament – bass
Stone Gossard – gitar
Jack Irons – trommer
Mike McCready – gitar
Eddie Vedder – vokaler, gitar
Mark Pellington – direction
Kelly Curtis, Cameron Crowe – executive production
Tom Gorai, Bill Roare – production
Ellen Dux, Adam Schwartz, Lisa Stewart – associate production
Brendan O'Brien – song mixing
Adam Schwartz – editing


== Referanser ==


== Eksterne lenker ==
(en) Single Video Theory på Internet Movie Database 
(en) Single Video Theory på AllMovie 
(en) Single Video Theory på Rotten Tomatoes 
(en) Single Video Theory på MusicBrainz
Kim Deinoff

Kim Erik Deinoff (født 2. desember 1976) er en norsk fotballspiller som spiller som målvakt for Kongsvinger IL Toppfotball.Deinoff har tidligere spilt for Aalesund, Hødd, Raufoss, Løv-Ham og Manglerud Star. Før han gikk til Løv-Ham var han blant annet aktuell for engelske Torquay United.
I sin første sesong for Løv-Ham spilte Deinoff samtlige kamper og ble kåret til årets spiller av sine medspillere. Etter 2009-sesongen var Deinoff på prøvespill i Stømsgodset, men fikk ikke kontrakt. Han var også på prøvespill i Sandnes Ulf.22. mai 2010 scoret Deinoff 3–3-målet i en bortekamp mot Os på overtid, og sikret med det Manglerud Star ett poeng.


== Referanser ==


== Eksterne lenker ==
(en) Kim Deinoff – Transfermarkt 
(en) Kim Deinoff – FBref 
Kim Deinoffs hjemmeside
Antonio Ángel Hurtado Roca

Antonio Angel Hurtado Roca (født 4. mars 1964) er en spansk politiker fra det konservative partiet Partido Popular. Antonio Roca ble valgt til ordfører i byen Almoradí i lokalvalget i 1999, og vant på nytt fire år senere. Roca tok nok en seier i lokalvalget 2007 og er dermed ordfører i sin tredje periode for Almoradí.
Touring Band 2000

Touring Band 2000 er en live-DVD med bandet Pearl Jam.


== Sporliste ==
"Long Road"
"Corduroy"
"Grievance"
"Animal"
"Gods' Dice"
"Evacuation"
"Given to Fly"
"Dissident"
"Nothing As It Seems"
"Even Flow"
"Lukin"
"Not for You"
"Daughter"/"It's OK"
"Untitled"
"MFC"
"Thin Air"
"Leatherman"
"Better Man"
"Nothingman"
"Insignificance"
"I Got Shit"
"Rearviewmirror"
"Wishlist"
"Jeremy"
"Do the Evolution"
"Go"
"Parting Ways"
"Rockin' in the Free World"


== Eksterne lenker ==
(en) Touring Band 2000 på Internet Movie Database 
(en) Touring Band 2000 på AllMovie 
(en) Touring Band 2000 på Discogs 
(en) Touring Band 2000 på MusicBrainz
Gorizia erkebispedømme

Gorizia erkebispedømme er et av Italias 42 metropolitanbispedømmer. Sammen med suffraganbispedømmet Trieste utgjør det kirkeprovinsen Gorizia.
Gorizia erkebispedømme (tysk Erzbistum Görz) ble opprettet i 1751, da patriarkatet Aquileia ble delt i de to erkebispedømmene Gorizia (for patriarkatets habsburgske, dvs. østerrikske del) og Udine (for den venetianske delen). Fra 1791 til 1986 var dets fulle navn Gorizia og Gradisca erkebispedømme.


== Eksterne lenker ==
Offisielt nettsted 
(en) Roman Catholic Archdiocese of Gorizia – kategori av bilder, video eller lyd på Commons 
(en) Catholic-Hierarchy:Archdiocese of Gorizia (Archidioecesis Goritiensis)
Live at the Showbox

Live at the Showbox er den tredje musikkfilmen lagd av de alternative rockerne Pearl Jam.


== Sporliste ==
"Elderly Woman Behind the Counter in a Small Town"
"Off He Goes"
"Thumbing My Way"
"Thin Air"
"Breakerfall"
"Green Disease"
"Corduroy"
"Save You"
"Ghost"
"Cropduster"
"I Am Mine"
"Love Boat Captain"
"Gods' Dice"
"1/2 Full"
"Daughter"/"War"
"You Are"
"Rearviewmirror"
"Bu$hleaguer"
"Insignificance"
"Better Man"
"Do the Evolution"
"Yellow Ledbetter"
"Soon Forget"
"Don't Believe in Christmas"


== Eksterne lenker ==
(en) Live at the Showbox på Internet Movie Database 
(en) Live at the Showbox på MusicBrainz